MANDÁTNA ZMLUVA
na zabezpečenie realizácie verejného obstarávania 
uzavretá podľa § 566 až § 576 zákona č. 513/1991 Zb. (Obchodného zákonníka) v platnom znení

Čl. I
Zmluvné strany

Mandant:	Obec Nacina Ves		
	Zastúpený:	Anton Šandor – starosta obce	
	Sídlo:	Obecný úrad 229, 072 21 Nacina ves	
	IČO:	00 325 511	
	DIČ:	2020739061	
	Bankové spojenie:	SK 29 5600 0000 0042 0653 6001
Prima Banka Michalovce		
a			
			
Mandatár:	...
	
	Zastúpený:                  ...	
	sídlo:	...	
	IČO:	...	
	IČ DPH:	...	
	Bankové spojenie:	...	
	Číslo účtu:	...	
	                Zapísaný v		      ...

V prípade, ak sa v zmluve vyskytuje pojem „verejný obstarávateľ, rozumie sa ním mandant v postavení verejného obstarávateľa v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších zákonov a predpisov.

Čl. II
Predmet zmluvy

2.1
Zmluvné strany sa dohodli, že mandatár za podmienok dohodnutých v tejto zmluve, pre mandanta zabezpečí kompletnú realizáciu verejného obstarávania na projekt:

„Prestavba existujúceho objektu na komunitné centrum v Nacinej Vsi“

podľa zákona o verejnom obstarávaní, ktoré zahŕňa verejné obstarávanie na  stavebný dozor, externý manažment a stavebné práce spolu s vybavením.

2.2
V rámci realizovaného postupu verejného obstarávania bude predmetom nasledovný rozsah poskytovaných činností, najmä:
o	konzultácie pri výbere metódy zadávania zákazky,
o	konzultácie pri vypracovaní súťažných podkladov na základe podkladov od mandanta (podkladmi sú najmä technická špecifikácia predmetu zákazky, obchodné podmienky, požiadavky verejného obstarávateľa smerujúce k určeniu podmienok účasti a k spôsobu vyhodnotenia ponúk),
o	vypracovanie oznámenia o vyhlásení verejného obstarávania do relevantného vestníka (Vestníka verejného obstarávania a/alebo Úradného vestníka EÚ),
o	vypracovanie menovacích dekrétov pre členov komisie na vyhodnotenie ponúk a čestných vyhlásení členov komisie na základe určenia členov komisie zo strany verejného obstarávateľa,
o	účasť zodpovedného zamestnanca poskytovateľa pri vyhodnocovaní ponúk ako člena komisie bez hlasovacieho práva na základe menovacieho dekrétu člena komisie,
o	spracovanie záznamu z otvárania ponúk vrátane prezenčných listín a vypracovanie sprievodných listov k zaslaniu záznamu z otvárania ponúk uchádzačom,
o	vyhodnotenie splnenia podmienok účasti na základe predložených žiadostí o účasť alebo ponúk, spracovanie záznamu o splnení podmienok účasti vo verejnom obstarávaní a vypracovanie oznámenia o vylúčení vylúčeným uchádzačom,
o	účasť na procese hodnotenia ponúk a kontrola predložených ponúk členom komisie,
o	spracovanie žiadostí o vysvetlenie a doplnenie ponúk v prípade potreby vysvetlenia a doplnenia ponúk zo strany uchádzačov a vyhodnotenie odpovedí na žiadosť o vysvetlenie a doplnenie ponúk,
o	spracovanie zápisnice o vyhodnotení ponúk,
o	spracovanie dokumentácie súvisiacej so žiadosťami o nápravu, resp. námietok,
o	vypracovanie oznámenia o úspešnosti, neúspešnosti, resp. vylúčení ponúk,
o	vypracovanie oznámenia o výsledku verejného obstarávania do relevantného vestníka (Vestníka verejného obstarávania a/alebo Úradného vestníka EÚ),
o	príprava podkladov na realizáciu elektronickej aukcie,
o	ďalšie činnosti vyplývajúce zo zákona č. 343/2015  Z. z. o verejnom obstarávaní.

2.3
Predmetom tejto zmluvy je záväzok mandatára poskytnúť externé služby – verejné obstarávanie. Mandatár bude služby podľa článku II. bod 1 realizovať pre mandanta osobne. 

2.4
Mandatár bude predmetné služby poskytovať v mieste svojho sídla, resp. kancelárie: ......................................................, v prípade potreby po dohovore s mandantom sa mandatár dostaví aj na iné, mandantom označené miesto, a to aj v inom ako pracovnom čase. 

2.5
Všetky návrhy písomných dokladov mandatár predloží mandantovi na odsúhlasenie.

Čl. III
Práva a povinnosti zmluvných strán

3.1
Mandant je povinný poskytnúť mandatárovi, pri vybavovaní konkrétnej veci potrebnú súčinnosť, najmä mu poskytnúť všetky dostupné informácie a písomné podklady. Zároveň ho splnomocňuje na konanie vo veci.

3.2
Mandatár je povinný zachovávať mlčanlivosť o všetkých záležitostiach mandanta, o ktorých sa pri realizácii služieb pre mandanta dozvie.

3.3
Mandatár je povinný skontrolovať úplnosť predložených podkladov a upozorniť mandanta na zistené nedostatky týchto podkladov alebo ich nekompletnosť.

3.4
Mandatár je povinný postupovať pri zariaďovaní záležitostí s odbornou starostlivosťou.

3.5
Činnosť, na ktorú sa mandatár zaviazal, je povinný uskutočňovať podľa pokynov mandanta a v súlade s jeho záujmami, ktoré mandatár pozná alebo musí poznať. Mandatár je povinný oznámiť mandantovi všetky okolnosti, ktoré zistil pri zariaďovaní záležitostí, a ktoré môžu mať vplyv na zmenu pokynov mandanta.

3.6
Od pokynov mandanta sa môže mandatár odchýliť len ak je to naliehavo nevyhnutné v záujme mandanta a mandatár nemôže včas dostať jeho súhlas. Ani v týchto prípadoch sa však mandatár nesmie od pokynov odchýliť, ak to zakazuje zmluva alebo mandant.

Čl. IV
Odmeňovanie mandatára

4.1
Za poskytované služby, určené v článku II. sa mandant zaväzuje na základe dohody zaplatiť mandatárovi dohodnutú  odplatu vo výške ............... eur, slovom ....................................... eur.

Celková suma spolu s DPH: 	...	
Z toho 20 % DPH:	...	
Suma bez DPH:	...	

Mandatár je/nie je platiteľom DPH. Mandant nie je platiteľom DPH.

Mandatár bude fakturovať po častiach a to po skončení jednotlivých obstarávaní nasledovne:
Verejné obstarávanie externý manažment           		       ........€ 
Verejné obstarávanie na stavebný dozor	        		       ........€ 
Verejné obstarávanie na stavebné práce  a vybavenosť            ........€ 

4.2
Mandant poskytne pre potreby mandatára priestory, v ktorých sa budú otvárať a vyhodnocovať ponuky.

4.3
Odplata mandatára je splatná do 30 dní po doručení daňového dokladu (faktúry). Faktúra bude doručená mandantovi najskôr po ukončení jednotlivých časti verejného obstarávania, preukázané výsledkom verejného obstarávania.

Čl. V
Spôsob plnenia predmetu zmluvy

Pri plnení predmetu tejto zmluvy sa mandatár zaväzuje dodržiavať ustanovenia zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, súvisiace predpisy a všeobecné záväzné nariadenia obce. Predpisy a ustanovenia tejto zmluvy sa budú riadiť predloženými podkladmi a pokynmi mandanta.

Čl. VI
Spolupôsobenie a podklady mandanta

6.1
Plnenie predmetu tejto zmluvy podľa článku I uskutoční mandatár podľa podkladov, ktoré mandant odovzdá mandatárovi, a ktorých poskytnutie je závislé od mandanta. Za správnosť a úplnosť týchto podkladov zodpovedá mandant.

6.2
Plnenie predmetu tejto zmluvy zabezpečí mandatár na základe podkladov, ktorých prípadná ďalšia potreba vznikne aj v priebehu plnenia predmetu zmluvy a ktorých poskytnutie je závislé od mandanta. Budú špecifikované alebo požadované mandatárom v rámci spolupôsobenia.

6.3
V priebehu plnenia tejto zmluvy sa bude mandant zúčastňovať konzultácií s mandatárom podľa vlastného uváženia a požiadavky, príp. na základe výzvy mandatára.

Čl. VII
Zodpovednosť za vady

7.1
Mandatár nezodpovedá za vady, ktoré boli spôsobené použitím podkladov prevzatých od mandanta a mandatár ani pri vynaložení všetkej odbornej starostlivosti nemohol zistiť ich nevhodnosť, prípadne na ne upozornil mandanta a ten na ich použití trval.

7.2
Prípadnú reklamáciu vady plnenia predmetu tejto zmluvy je mandant povinný uplatniť bezodkladne po zistení vady, v písomnej forme do rúk zástupcu mandatára. Mandatár sa zaväzuje po uplatnení reklamácie mandanta reklamovanú vadu bezodkladne odstrániť.

Čl. VIII
Ostatné dojednania a záverečné ustanovenia

8.1
Mandatár je povinný postupovať pri zariaďovaní záležitostí s odbornou starostlivosťou a k spokojnosti mandanta.

8.2
Mandatár je povinný oznámiť mandantovi všetky okolnosti, ktoré zistil pri zariaďovaní záležitosti, a ktoré môžu mať vplyv na zmenu pokynov mandanta.

8.3
Mandatár sa nesmie od pokynov mandanta odchýliť. Ak mandatár túto povinnosť poruší, zodpovedá za spôsobené škody mandanta.

8.4
Mandatár nezodpovedá za škody na veciach prevzatých od mandanta.

8.5
Zmluvné strany sa dohodli, že budú zachovávať mlčanlivosť o údajoch a skutočnostiach, s ktorými sa oboznámia pri plnení tejto mandátnej zmluvy a skutočnostiach týkajúcich sa predmetu obstarávania s tým, že nebudú použité na akýkoľvek iný než zmluvný účel a nebudú poskytnuté tretej osobe.
8.6
Od účinnosti výpovede je mandatár povinný nepokračovať v činnosti, na ktorú sa výpoveď vzťahuje okrem činností, ktorých priebeh nemôže ovplyvniť. Je však povinný mandanta upozorniť na opatrenia potrebné na to, aby sa zabránilo vzniku škody bezprostredne hroziacej mandantovi nedokončením alebo porušením činnosti súvisiacej so zariaďovaním záležitostí.

8.7
Za činnosť riadne uskutočnenú do účinnosti výpovede má mandatár nárok na úhradu nákladov vynaložených podľa § 572 Obchodného zákonníka a na primeranú časť odplaty.

8.8
Ku dňu účinnosti výpovede zaniká záväzok mandatára uskutočňovať činnosť, na ktorú sa zaviazal. Ak by týmto prerušením činnosti vznikla mandantovi škoda, je mandatár povinný ho upozorniť, aké opatrenia treba urobiť na jej odvrátenie. Ak mandant tieto opatrenia nemôže urobiť ani pomocou iných osôb a požiada mandatára, aby ich urobil sám, je mandatár na to povinný prihliadať za osobitnú úhradu.

8.9
Táto zmluva nadobúda platnosť dňom jej podpísania oprávnenými zástupcami oboch zmluvných strán a je uzavretá na dobu určitú, do ukončenia procesu verejného obstarávania.
Táto zmluva nadobúda účinnosť dňom nasledujúcim po zverejnení na webovom sídle ........., ktorým je internetová stránka Obce Nacina Ves.

8.10
Táto zmluva je vyhotovená v štyroch vyhotoveniach, z ktorých po ich podpísaní mandant obdrží tri vyhotovenia, mandatár jedno vyhotovenie. 

8.11
Túto zmluvu je možné meniť a dopĺňať iba písomnými vzájomne odsúhlasenými dodatkami podpísanými oboma zmluvnými stranami.

8.12
Účastníci svojimi vlastnoručnými podpismi potvrdzujú ustanovenia tejto zmluvy a vyhlasujú, že túto zmluvu riadne prečítali a že táto zmluva nebola uzatvorená v tiesni ani za inak nevýhodných podmienok.

8.13
Mandant sa zaväzuje, že akceptuje autorské práva mandatára k písomným materiálom, ktoré od neho obdrží a prehlasuje, že ich použije len pre účely určené touto zmluvou.

8.14
Zmluva bola zverejnená dňa   ..............................	
 
V ........., dňa   ................................			V  ....................., dňa  ..............................			
Za mandanta:                                                           Za mandatára:

.................................................................	..................................................................